Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 913/13/5511	Žilina, 23.6.2015
EEČ : 2-43-3186-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 24.1.2014, spisová značka 1 Pv 913/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

	Dňa 25.10.2013 okolo 15.00 hod. v Žiline na Kamennej ulici prechovával u seba 1 ks platovej fľašky o objeme 1,5 l, 1 ks platový vrchnák na fľašu so závitom a 1 ks kovový dielik v tvare lievika, alobal s obsahom zelenej sušenej rastliny, ktoré veci dobrovoľne vydal príslušníkom PZ, pričom skúmaním KEÚ PZ bolo zistené, že rastlinný materiál o hmotnosti 0,49 g je konopa obsahujúca THC v množstve schopnom ovplyvniť psychiku človeka a uvedené množstvo zodpovedá minimálne jednej jednorázovej dávke drogy, pričom rastliny rodu konope podliehajú ustanoveniam zák. č. 139/98 Z. z. a sú zaradené do I. skupiny omamných látok a THC ako aktívna zložka konopy je zaradená do I. skupiny psychotropných látok.

Uznesením prokurátora Okresnej prokuratúry Žilina zo dňa 24.1.2014, spisová značka 1 Pv 913/13/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Uznesením Okresnej prokuratúry v Žiline pod číslom 1Pv 913/13/5511 zo dňa 24.01.2014, právoplatný dňa 27.02.2014 bolo podmienečne zastavené trestné stíhanie obv. XXXXX, stíhaného pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov, ktorého sa dopustil na tom skutkovom základe, že dňa 25.10.2013 okolo 15.00 hod. v Žiline na Kamennej ulici prechovával u seba 1 ks platovej fľašky o objeme 1,5 l, 1 ks platový vrchnák na fľašu so závitom a 1 ks kovový dielik v tvare lievika, alobal s obsahom zelenej sušenej rastliny, ktoré veci dobrovoľne vydal príslušníkom PZ, pričom skúmaním KEÚ PZ bolo zistené, že rastlinný materiál o hmotnosti 0,49 g je konopa obsahujúca THC v množstve schopnom ovplyvniť psychiku človeka a uvedené množstvo zodpovedá minimálne jednej jednorázovej dávke drogy, pričom rastliny rodu konope podliehajú ustanoveniam zák. č. 139/98 Z. z. a sú zaradené do I. skupiny omamných látok a THC ako aktívna zložka konopy je zaradená do I. skupiny psychotropných látok.

	Po uplynutí skúšobnej doby som zisťovala, či sa obvinený správal v súlade so zákonom. Zistila som, že obvinený sa v skúšobnej dobe nedopustil žiadneho protiprávneho konania, či už trestného činu alebo priestupku a žiadne závady v jeho správaní počas skúšobnej doby zistené neboli. Podľa § 217 ods. 1 Tr. por. ak obvinený v priebehu skúšobnej doby viedol riadny život, prokurátor rozhodne, že sa obvinený osvedčil. Vychádzajúc z tohto ustanovenia Tr. por. rozhodla som tak ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Šamajová
prokurátorka